

**ประกาศองค์การบริหารส่วนตำบลวังมะปรางเหนือ**

**เรื่อง ประมูลการจ้างโครงการก่อสร้าง จำนวน 4 โครงการ**

**ด้วยระบบอิเล็กทรอนิกส์**

**------------------------------------------------------------------**

ด้วย องค์การบริหารส่วนตำบลวังมะปรางเหนือ มีความประสงค์ประมูลการจ้างโดยการประมูลด้วยระบบอิเล็กทรอนิกส์ จำนวน 4 โครงการ ดังนี้

**โครงการที่ 1** โครงการปรับปรุงถนนลาดยางสายทอนแจ้พัฒนา ผิวทางกว้าง 6.00 เมตร ระยะทางดำเนินการ 915 เมตร หมู่ที่ 9 รายละเอียดตามแบบแปลนที่กำหนด กำหนดราคากลางไว้เป็นเงินจำนวน **1,509,731.72 บาท (หนึ่งล้านห้าแสนเก้าพันเจ็ดร้อยสามสิบเอ็ดบาทเจ็ดสิบสองสตางค์)** (รวมภาษีมูลค่าเพิ่ม) วงเงินที่ได้รับจัดสรร 1,702,000.-บาท (หนึ่งล้านเจ็ดแสนสองพันบาทถ้วน)

**โครงการที่** 2 โครงการก่อสร้างถนนคอนกรีตสายประปา (นบตาเจียร – ควนยวนนก) ผิวทางกว้าง 4.00 เมตร ระยะทางดำเนินการ 545 เมตร หมู่ที่ 5 รายละเอียดตามแบบแปลนที่กำหนด กำหนดราคากลางไว้เป็นเงินจำนวน 1,411,413.19 บาท (หนึ่งล้านสี่แสนหนึ่งหมื่นหนึ่งพันสี่ร้อยสิบสามบาทสิบเก้าสตางค์)(รวมภาษีมูลค่าเพิ่ม) วงเงินที่ได้รับจัดสรร **1,316,000.-บาท (หนึ่งล้านสามแสนหนึ่งหมื่นหกพันบาทถ้วน)**

**โครงการที่** 3 โครงการก่อสร้างถนนคอนกรีตสายควนหินเพิง ผิวทางกว้าง 4.00 เมตร ระยะทางดำเนินการ 560 เมตร หมู่ที่ 6 รายละเอียดตามแบบแปลนที่กำหนด กำหนดราคากลางไว้เป็นเงินจำนวน 1,432,983.19 บาท (หนึ่งล้านสี่แสนสามหมื่นสองพันเก้าร้อยแปดสิบสามบาทสิบเก้าสตางค์)(รวมภาษีมูลค่าเพิ่ม) วงเงินที่ได้รับจัดสรร **1,339,000.-บาท (หนึ่งล้านสามแสนสามหมื่นเก้าพันบาทถ้วน)**

**โครงการที่** 4 โครงการก่อสร้างถนนคอนกรีตสายสระน้ำ คพต. ผิวทางกว้าง 4.00 เมตร ระยะทางดำเนินการ 413 เมตร หมู่ที่ 10 รายละเอียดตามแบบแปลนที่กำหนด กำหนดราคากลางไว้เป็นเงินจำนวน 1,129,642.30 บาท (หนึ่งล้านหนึ่งแสนสองหมื่นเก้าพันหกร้อยสี่สิบสองบาทสามสิบสตางค์**)** (รวมภาษีมูลค่าเพิ่ม) วงเงินที่ได้รับจัดสรร **1,053,000.-บาท (หนึ่งล้านห้าหมื่นสามพันบาทถ้วน**) นั้น

 **ผู้มีสิทธิเสนอราคาจะต้องมีคุณสมบัติดังต่อไปนี้**

1. เป็นผู้มีอาชีพรับจ้างงานที่ประมูลการจ้างด้วยระบบอิเล็กทรอนิกส์ดังกล่าว ซึ่งมีผลงานก่อสร้างประเภทเดียวกันกับงานประมูลการจ้างด้วยระบบอิเล็กทรอนิกส์

**โครงการที่ 1** โครงการปรับปรุงถนนลาดยางสายทอนแจ้พัฒนา ผิวทางกว้าง 6.00 เมตร ระยะทางดำเนินการ 915 เมตร หมู่ที่ 9 รายละเอียดตามแบบแปลนที่กำหนด **ในวงเงินไม่น้อย 851,000.- บาท (แปดแสนห้าหมื่นหนึ่งบาทถ้วน)**

**โครงการที่** 2 โครงการก่อสร้างถนนคอนกรีตสายประปา (นบตาเจียร – ควนยวนนก) ผิวทางกว้าง 4.00 เมตร ระยะทางดำเนินการ 545 เมตร หมู่ที่ 5 รายละเอียดตามแบบแปลนที่กำหนด **ในวงเงินไม่น้อยกว่า 658,000.- บาท (หกแสนห้าหมื่นแปดพันบาทถ้วน)**/

-โครงการที่ 3....

-2-

**โครงการที่** 3 โครงการก่อสร้างถนนคอนกรีตสายควนหินเพิง ผิวทางกว้าง 4.00 เมตร ระยะทางดำเนินการ 560 เมตร หมู่ที่ 6 รายละเอียดตามแบบแปลนที่กำหนด **ในวงเงินไม่น้อยกว่า 669,500.- บาท (หกแสนหกหมื่นเก้าพันห้าร้อยบาทถ้วน)**

**โครงการที่** 4 โครงการก่อสร้างถนนคอนกรีตสายสระน้ำ คพต. ผิวทางกว้าง 4.00 เมตร ระยะทางดำเนินการ 413 เมตร หมู่ที่ 10 รายละเอียดตามแบบแปลนที่กำหนด **ในวงเงินไม่น้อยกว่า 526,500.- บาท (ห้าแสนสองหมื่นหกพันห้าร้อยบาทถ้วน)** นั้น

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือหน่วยการบริหารราชการส่วนท้องถิ่น และได้แจ้งเวียนชื่อแล้ว

3. ไม่เป็นผู้ได้รับเอกสารสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4. ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่องค์การบริหารส่วนตำบลวังมะปรางเหนือ และไม่เป็นผู้มีประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลการจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลจ้างด้วยระบบอิเล็กทรอนิกส์ในครั้งนี้

5. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

6. นิติบุคคลที่เข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์(e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลการจัดซื้อจัดจ้างภาครัฐ

7. คู่สัญญาต้องรับจ่ายเงินผ่านบัญชีธนาคาร เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

กำหนดดูสถานที่ก่อสร้างและรับฟังคำชี้แจงรายละเอียดการก่อสร้างตามแบบแปลนใน วันที่ 30 มิถุนายน 2560 เวลา 10.00 น. โดยพร้อมเพรียงกัน ณ ที่ทำการองค์การบริหารส่วนตำบลวังมะปรางเหนือ หากผู้ประสงค์จะประมูลการจ้างด้วยระบบอิเล็กทรอนิกส์ไม่ไปฟังคำชี้แจงและดูสถานที่ตามวันและเวลาที่กำหนด ถือว่าผู้นั้นได้เข้าใจรายละเอียดการก่อสร้างโดยตลอดแล้ว จะยกมาเป็นข้ออ้างโต้แย้งใด ๆ ภายหลังไม่ได้ทั้งสิ้น

กำหนดยื่นเอกสารประมูลการจ้างในวันที่ 5 กรกฎาคม 2560 ระหว่างเวลา 10.00 น. – 12.00 น. ณ ศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอ ห้องสำนักงานท้องถิ่นอำเภอวังวิเศษ ชั้นที่ 2 และแจ้งรายชื่อผู้มีสิทธิ์ได้รับการคัดเลือกให้เข้าเสนอราคาในวันที่ 6 กรกฎาคม 2560

/กำหนดการประมูล...

 -3-

กำหนดการประมูลจ้างด้วยระบบอิเล็กทรอนิกส์ (เสนอราคา) ในวันที่ 12 กรกฎาคม 2560

**โครงการที่ 1** โครงการปรับปรุงถนนลาดยางสายทอนแจ้พัฒนา ผิวทางกว้าง 6.00 เมตร ระยะทางดำเนินการ 915 เมตร หมู่ที่ 9 รายละเอียดตามแบบแปลนที่กำหนด **ตั้งแต่เวลา 09.30 น. – 10.00 น.**

**โครงการที่** 2 โครงการก่อสร้างถนนคอนกรีตสายประปา (นบตาเจียร – ควนยวนนก) ผิวทางกว้าง 4.00 เมตร ระยะทางดำเนินการ 545 เมตร หมู่ที่ 5 รายละเอียดตามแบบแปลนที่กำหนด

**ตั้งแต่เวลา 10.05 น. – 10.35 น.**

 **โครงการที่** 3 โครงการก่อสร้างถนนคอนกรีตสายควนหินเพิง ผิวทางกว้าง 4.00 เมตร ระยะทางดำเนินการ 560 เมตร หมู่ที่ 6 รายละเอียดตามแบบแปลนที่กำหนด **ตั้งแต่เวลา 10.40 น. – 11.10 น.**

**โครงการที่** 4 โครงการก่อสร้างถนนคอนกรีตสายสระน้ำ คพต. ผิวทางกว้าง 4.00 เมตร ระยะทางดำเนินการ 413 เมตร หมู่ที่ 10 รายละเอียดตามแบบแปลนที่กำหนด **ตั้งแต่เวลา 11.15 น. – 11.45 น.**

ผู้สนใจติดต่อขอซื้อเอกสารประมูลการจ้างด้วยระบบอิเล็กทรอนิกส์

**โครงการที่ 1** ในราคาชุดละ 2,500.- บาท

**โครงการที่** 2 ในราคาชุดละ 2,000.- บาท

**โครงการที่** 3 ในราคาชุดละ 2,000.- บาท

**โครงการที่** 4 ในราคาชุดละ 2,000.- บาท

ได้ที่กองคลัง องค์การบริหารส่วนตำบลวังมะปรางเหนือ ระหว่างวันที่ 16 มิถุนายน 2560 ถึงวันที่ 27 มิถุนายน 2560 ในวันและเวลาราชการ หรือสอบถามทางโทรศัพท์หมายเลข 0-7526-2230 หรือดูรายละเอียดจากเว็บไซด์ [www.gprocurement.go.th](http://www.gprocurement.go.th)

ประกาศ ณ วันที่ 16 เดือน มิถุนายน พ.ศ.2560

 (นายธนง จันแดง)

 นายกองค์การบริหารส่วนตำบลวังมะปรางเหนือ